Íslenskar kvikmyndir hlutu alls 33 alþjóðleg verðlaun á árinu 2019 . Hæst bera verðlaun til handa Ingvari E. Sigurðssyni fyrir Hvítan , hvítan dag í Cannes ( Critics' Week ) og aðalverðlaun dómnefndar unga fólksins í Locarno fyrir Bergmál Rúnars Rúnarssonar . Heimildamyndin Á skjön eftir Steinþór Birgisson er nú í sýningum í Bíó Paradís . Myndin fylgir sköpunarferli nútímalistar eftir af stuttu færi í holdgervingu Magnúsar Pálssonar , eins helsta brautryðjanda og árhrifavalds íslenskrar nútímalistar frá upphafi . Héraðið Gríms Hákonarsonar er meðal átta mynda sem keppa um Drekaverðlaunin á kvikmyndahátíðinni í Gautaborg sem fer fram dagana 24. janúar til 3. febrúar nk . Hátíðin er sú stærsta á Norðurlöndunum og verður nú haldin í 43. skipti . Drekaverðlaunin eru stærstu peningaverðlaun sem þekkjast á kvikmyndahátíðum , en þau nema einni milljón sænskra króna ( rúmum 13 milljónum íslenskra króna ) . Hildur Guðnadóttir tónskáld hefur vart tekið við Golden Globe verðlaunum fyrir tónlistina í Joker þegar hún er tilnefnd til BAFTA verðlauna fyrir sama verk . Þá er hún einnig tilnefnd til Grammy verðlauna fyrir Chernobyl en þau verða afhent síðar í janúar . Tilnefningar til Óskarsverðlauna verða kynntar á mánudag en þar er hún á stuttlista fyrir Joker .